Diari Oficial de la Generalitat Valenciana


Sumari del DOGV 8048, del 25-05-2017 (2017/4542)

RESOLUCIÓ de 18 de maig de 2017, del director general de Centres i Personal Docent, per la qual es convoquen els aspirants no exempts a la realització de les proves de valencià i es nomenen els tribunals, en el marc dels procediments selectius a cossos docents.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8048

Data del DOGV
:   25-05-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/4542


Data del document
:   18-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 18 de maig de 2017, del director general de Centres i Personal Docent, per la qual es convoquen els aspirants no exempts a la realització de les proves de valencià i es nomenen els tribunals, en el marc dels procediments selectius a cossos docents. [2017/4542]  
De conformitat amb el que estableix la base 7 de l'Ordre 15/2017 i de l'Ordre 16/2017, ambdues de 10 d'abril (DOGV 8019, 10 d'abril), per les quals es convoquen procediments selectius d'ingrés als cossos docents de professors tècnics de Formació Professional i de professors d'Arts Plàstiques i Disseny, respectivament, aquesta direcció general ha resolt:  
  
Primer  
Nomenar el tribunal que figura en l'annex I d'aquesta resolució per a realitzar la prova de nivell C1 en Valencià prevista en la base 7.9.6.4.a d'ambdues convocatòries.  
Nomenar el tribunal que figura en l'annex II d'aquesta resolució per a realitzar la prova per a l'obtenció del Certificat de Capacitació per a l'Ensenyament en Valencià prevista en la base 9.1.9.8.b d'ambdues convocatòries.  
  
Segon  
Els membres d'ambdós òrgans de selecció han d'abstindre's d'intervindre, i notificar-ho a la Direcció General de Centres i Personal Docent, quan hi concórreguen circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o si han realitzat tasques de preparació d'aspirants a proves selectives per al mateix cos i especialitat en els cinc anys anteriors a la publicació d'aquesta convocatòria, el termini per a manifestar l'abstenció és de 5 dies comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
  
Així mateix, els aspirants poden recusar els membres del tribunal quan hi concórreguen circumstàncies de les previstes en el paràgraf anterior.  
  
Tercer  
Els òrgans de selecció que actuen en aquestes proves selectives tenen dret a la indemnització per raó del servei prevista en el Decret 24/1997, d'11 de febrer (DOGV 17 de febrer), i aquells docents el lloc de treball dels quals estiga ubicat fora del terme municipal del lloc/seu d'actuació del tribunal, queden acollits a l'excepció prevista en l'article 4.4, de la secció primera, capítol II del Decret 24/1997, d'11 de febrer.  
  
  
Quart  
La prova de coneixements de Valencià nivell C1 ve descrita en l'annex I d'aquesta resolució i, d'acord amb el que estableix la base 6.8.5.2.a ambdues convocatòries, es realitzarà el dia 1 de juny, a les 16.30 hores, en l'IES Conselleria, siti al carrer Monestir de Poblet, s/n, de València.  
Els aspirants que, entre el 2 de maig de 2017, data de finalització del termini per a presentar sol·licituds de participació en els procediments selectius convocats per sengles ordres 15/2017 i 16/2017, i l'1 de juny de 2017, hagen obtingut i se'ls haja expedit el certificat de nivell C1 de Valencià, d'acord amb el que estableixen l'Ordre 17/2013, de 15 d'abril, i l'Ordre 7/2017, de 2 de març, ambdues de la Conselleria d'Educació, Cultura i Esport, han de presentar-se el dia, l'hora i en el lloc assenyalat en el paràgraf anterior davant del tribunal, amb l'original i una còpia del certificat esmentat.  
  
  
Cinqué  
La prova per a l'obtenció del Certificat de Capacitació per a l'ensenyament en valencià està descrita en l'annex II i, d'acord amb el que estableix la base 6.8.3.7.b d'ambdues convocatòries, es farà el dia 13 de juny, a les 17.00 hores, en l'IES Font de Sant Lluís, siti a l'avinguda Germans Maristes, número 25, de València.  
Els aspirants que, entre el 2 de maig de 2017, data de finalització del termini per a presentar sol·licituds de participació en els procediments selectius convocats per sengles ordres 15/2017 i 16/2017, i el 13 de juny de 2017, hagen obtingut i se'ls haja expedit el Certificat de Capacitació per a l'Ensenyament en Valencià, d'acord amb el que estableix l'Ordre 17/2013, de 15 d'abril, de la Conselleria d'Educació, Cultura i Esport, han de presentar-se el dia, l'hora i en el lloc assenyalats en el paràgraf anterior davant del tribunal, amb l'original i una còpia del certificat esmentat.  
  
Contra aquesta resolució, que posa fi a la via administrativa, pot interposar-se amb caràcter potestatiu un recurs de reposició davant de la Direcció General de Centres i Personal Docent en el termini d'un mes comptat des de l'endemà de la seua publicació, d'acord amb el que estableixen els articles 123 i 124 de la Llei 39/2015, d'1 d'octubre, o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 de maig de 2017.- El director general de Centres i Personal Docent: José Joaquín Carrión Candel.  
  
  
ANNEX I  
Prova de coneixements de valencià nivell C1  
  
Tribunal  
- Presidenta: Nathalie Torres García.  
- Secretària: Imma Ángel Carbonell.  
- Vocal 1: Marc Jiménez Agulló.  
- Vocal 2: Rosa Maria Clavijo Pérez.  
- Vocal 3: Joan Beltrán Asensi.  
  
Prova   
La prova, que està regulada en la disposició transitòria única de l'Ordre 7/2017 (DOGV 7993, 6 de març) esmentada, es realitzarà en única convocatòria, amb una duració de dues hores i trenta minuts, i constarà de les àrees següents:  
- Àrea 1 (comprensió lectora) 10 % del total de la prova  
- Àrea 2 (estructures lingüístiques) 30 % del total de la prova  
- Àrea 3 (expressió escrita) 30 % del total de la prova  
- Àrea 4 (expressió i interacció oral) 30 % del total de la prova  
  
  
ANNEX II  
Prova d'obtenció del Certificat   
de Capacitació per a l'Ensenyament en Valencià  
  
Tribunal  
- Presidència: la persona titular de la Subdirecció General de Política Lingüística i Gestió del Multilingüisme, o persona en qui delegue.  
  
- Secretaria: un/a tècnic/a del Servei d'Acreditació i Assessorament.  
  
- Vocal 1: la persona titular del Servei de Formació del Professorat, o persona en qui delegue.  
- Vocal 2: la persona titular del Servei d'Idiomes i Programes Europeus, o persona en qui delegue.  
- Vocal 3: un/a tècnic/a del Servei de Formació del Professorat.  
  
  
Prova  
La prova s'ajustarà als continguts establits en l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià, i en llengües estrangeres en els ensenyaments no universitaris a la Comunitat Valenciana.  
Constarà de dues parts:  
1. Una part escrita que inclourà l'elaboració d'un text d'entre 250 i 300 paraules a triar entre dos temes proposats i un qüestionari de 10 ítems d'opció de quàdruple resposta i 10 ítems de verdader o fals.  
  
2. Una part oral en què l'aspirant ha de triar un dels dos temes proposats per a exposar-lo en veu alta. En aquest apartat l'aspirant pot elaborar un guió per a estructurar el discurs.  
Els aspirants comptaran amb 2 hores i 30 minuts per a realitzar la prova.  
  
1. Criteris d'avaluació de la part escrita:  
a) Text de 250-300 paraules:  
- El text té una valoració màxima de 80 punts.  
· Adequació i contingut: 40 punts.  
· Coherència: 20 punts.  
· Cohesió gramatical: 10 punts.  
· Cohesió lèxica: 10 punts.  
- En totes les proves de Certificat de Capacitació i de Diploma de Mestre de Valencià es descomptarà 1 punt per cada error gramatical o ortogràfic comés.  
- Els textos que no arriben a l'extensió mínima requerida (250 paraules) tindran una puntuació global de 0 punts.  
- S'entén per paraula cada unitat lingüística que se separa de la resta per mitjà de pauses potencials i blancs en l'escriptura.  
b) Qüestionari de 20 ítems:  
- Cada resposta encertada val 1 punt  
- Cada resposta errònia descompta:  
· Ítems de verdader o fals: 0,5 punts.  
· Ítems d'opció quàdruple opció de resposta: 0,25 punts.  
- Cada resposta en blanc val 0 punts  
Valoració global de la prova escrita:  
· Apte, entre 60 i 100 punts.  
· No apte, entre 0 i 59 punts.  
  
2. Criteris d'avaluació de la part oral:  
- La intervenció oral té una valoració màxima de 18 punts:  
· Pronunciació: 3 punts.  
· Lèxic: 3 punts.  
· Morfosintaxi: 3 punts.  
· Cohesió i coherència textual: 3 punts.  
· Aspectes paralingüístics: 3 punts.  
· Contingut: 3 punts.  
- Valoració global de la prova oral:  
· Apte, entre 13 i 18 punts.  
· No apte, entre 0 i 12 punts.